ഗര്ഭിണിയായ 25കാരി യൂട്യൂബിലൂടെ ഗര്ഭഛിദ്രം നടത്താന് ശ്രമിച്ച് അതിഗുരുതരാവസ്ഥയില് യുവതിയുടെ സാഹസം, പലതവണ ബലാത്സംഗത്തിനിരയാക്കിയ യുവാവ് ഗര്ഭഛിദ്രം നടത്താന് നിര്ദ്ദേശിച്ചതോടെ... ബലാത്സംഗത്തിന് ഇരയായി, ഗര്ഭിണിയായ 25കാരി യൂട്യൂബിലൂടെ ഗര്ഭഛിദ്രം നടത്താന് ശ്രമിച്ച് ആശുപത്രിയില്. ഇവരുടെ ആരോഗ്യനില അതിഗുരുതരാവസ്ഥയിലാണെന്ന് അധികൃതര് വ്യക്തമാക്കി. വിവാഹ വാഗ്ദാനം നല്കി ഷൊയെബ് ഖാന് എന്നയാള് 2016 മുതല് തന്നെ പീഡിപ്പിക്കുകയാണെന്ന് യുവതി പൊലീസില് മൊഴി നല്കി. നഗ്പുര് യശോദരനഗര് പ്രദേശത്താണ് സംഭവം നടന്നത്. യുവതി ഗര്ഭിണിയായപ്പോള് യൂട്യൂബ് വീഡിയോ നോക്കി ഗര്ഭഛിദ്രം നടത്താന് ഇയാളാണ് ഉപദേശിച്ചത്. വീഡിയോയില് പറയുന്ന മരുന്ന് കഴിക്കാനും ഇയാള് നിര്ദേശിച്ചു. ഇയാളുടെ നിര്ദേശത്തെ തുടര്ന്ന് ഗര്ഭഛിദ്രം നടത്താന് ശ്രമിച്ചതോടെ ആരോഗ്യ നില വഷളാവുകയായിരുന്നു. അവശനിലയിലായ യുവതിയെ വീട്ടുകാര് ആശുപത്രിയില് എത്തിക്കുകയായിരുന്നു. യുവതി അപകട നില തരണം ചെയ്തിട്ടില്ലെന്ന് ആശുപത്രി അധികൃതര് പറഞ്ഞു. യുവതിയുടെ മൊഴിയുടെ അടിസ്ഥാനത്തില് യുവാവിനെതിരെ ബലാത്സംഗക്കുറ്റത്തിന് കേസെടുത്തു. ഗര്ഭിണിയായ യുവതിയെ വിവാഹം കഴിക്കുന്നതില് നിന്ന് ഒഴിവാകാനാണ് ഇയാള് ഗര്ഭഛിദ്രം നടത്താന് ആവശ്യപ്പെട്ടതെന്നും പൊലീസ് പറഞ്ഞു.